A BIZOTTSÁG 1962/2005/EK RENDELETE
(2005. november 30.)
a tej- és tejtermékágazatban a 800/1999/EK rendelet 36. és 44. cikkében említett szállítmányokra 2005. június 1. és 16. között alkalmazandó export-visszatérítések meghatározása tekintetében való eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 31. cikke (14) bekezdésére,
mivel:
(1)
2005. június 17. óta a tej- és tejtermékágazatban az export-visszatérések rögzítéséről szóló, 2005. június 16-i 909/2005/EK bizottsági rendelet (2) már nem rendelkezik export-visszatérítésekről a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló, 1999. április 15-i 800/1999/EK bizottsági rendelet (3) 36. és 44. cikkében említett szállítmányokra.
(2)
A 800/1999/EK rendelet 37. cikke értelmében a tagállamok felhatalmazhatják az exportőröket egy olyan eljárás lefolytatására, amelynek során a hónap utolsó napján határozzák meg az e rendelet 36. és 44. cikkében említett, minden hónapban berakodott szállítmányra alkalmazandó visszatérítés mértékét. Ennek következtében nem lehetséges az alkalmazandó visszatérítés mértékének meghatározása a 2005. június 1. és 16. között ezen eljárás szerint kivitt tej- és tejtermékszállítmányokra.
(3)
A 909/2005/EK rendelet hatálybalépése előtt a 800/1999/EK rendelet 37. cikkében előírt eljárás alá tartozó szállítmányok visszatérítési jogosultságára ez nem vonatkozik. A visszatérítés meghatározásához tehát a 800/1999/EK rendelet 37. cikkének (2) bekezdésétől eltérve meg kell állapítani az ilyen célra alkalmazandó időpontot.
(4)
Az e rendeletben foglalt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 800/1999/EK rendelet 37. cikkének (2) bekezdésétől eltérve, a tej és tejtermékek esetében alkalmazandó visszatérítési ráta meghatározásához 2005. június 16-át kell figyelembe venni a rendelet 36. cikke (1) bekezdésének a) és c) pontjában, valamint 44. cikke (1) bekezdésének a) és b) pontjában említett és 2005. június 1. és 16. között teljesített szállítmányokra a rendelet 37. cikkében előírt eljárással összhangban.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2005. június 1-jétől kell alkalmazni.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. november 30-án.